মান্দা থানার ওসি একেএম খালেকুজ্জামান জানিয়েছেন , আসামীদের গ্রেফতারে জোর প্রচেষ্টা অব্যাহত রয়েছে।  নিহতের রোজিনা বিবির স্বামী আমিনুল ইসলাম জানান, শনিবার রাত ১০টার দিকে রোজিনা হঠাৎ অসুস্থ্য হয়ে পড়ে। তাকে স্থানীয় ভাবে চিকিৎসা দিয়েও অবস্থার অবনতি ঘটলে মান্দা উপজেলা স্বাস্থ্য কমপেক্সে নেয়ার পথে তার মৃত্যু হয়।  ওসি একেএম খালেকুজ্জামান জানান, রাজশাহীর বাগমারা উপজেলার আউসপাড়া গ্রামের আব্দুল হাকিমের মেয়ে রোজিনার সাথে মান্দা উপজেলার বারিল্যা গ্রামের  আনিছার রহমানের ছেলে আমিনুলের প্রায় ৮ বছর আগে বিয়ে হয়। তাদের ৬ বছরের একটি কন্যা সন্তান রয়েছে।  নিহতের পিতা আব্দুল হাকিম অভিযোগ করেন, বিয়ের পর থেকে জামাই আমিনুল ইসলাম প্রায় মেয়ে রোজিনাকে মারপিট করত। জামাই আমিনুল মেয়ের মত না নিয়েই আবারো বিয়ে করে। এনিয়ে তাদের মাঝে প্রায়ই ঝগড়া-বিবাদ লেগে থাকত। এমতাবস্থায় শনিবার রাতে ইনজেকশনের মাধ্যমে রোজিনার শরীরে বিষ পুশ করে পরিকল্পিত ভাবে হত্যা করা হয়েছে।  এলাকাবাসি জানায়, একই এলাকার প্রবাসী নুরুল ইসলাম ওরফে নুরুর স্ত্রী শাপলা বিবির সাথে আমিনুল ইসলামের পরকীয়ার সম্পর্ক  গড়ে ওঠে। প্রায় দুই মাস আগে তারা গোপনে বিয়ে করেছে বলেও জানা গেছে। সুত্রটি জানায়, পরকীয়ার কারণে প্রায়ই দাম্পত্য কলহ লেগে থাকত। এসব বিরোধের জের ধরে রোজিনা খুন হয়ে থাকতে পারে বলে সুত্রটি দাবি করেন।  মামলার তদন্তকারী কর্মকর্তা এসআই সিরাজুল ইসলাম জানান, লাশের মুখ রক্ত ও বিষের গন্ধ পাওয়া গেছে। লাশ উদ্ধার করে ময়না তদন্তের জন্য নওগাঁ সদর হাসপাতাল মর্গে পাঠানো হয়েছে।